stanford-oval/wikipedia huggingface dataset:
Tom of Finland
Perintö > Elokuvia, musikaali ja näyttelyjä

Tom of Finlandin viimeisen elinvuoden aikana Ilppo Pohjola teki taiteilijasta dokumenttielokuvan Daddy and the Muscle Academy (1991), joka sai Jussi-palkinnon.
Kun Tom of Finlandin kuolemasta tuli kuluneeksi 15 vuotta, Helsingin kaupungin Taidemuseo järjesti kesällä 2006 siihen mennessä suurimman Suomessa nähdyn Tom of Finland -näyttelyn, jonka yhteydessä Like julkaisi Tom of Finlandin töistä teoksen Ennennäkemätöntä – Unforeseen.
Vuonna 2011 Turussa järjestettiin yhtenä kulttuuripääkaupunkivuoden tapahtumana Tom of Finlandin retrospektiivinen näyttely kulttuurikeskus Logomossa.
Laaksosen eroottisia kuvituksia esiteltiin Helsingin Muu-gallerian näyttelyssä vuonna 2014. Näyttelyn ohella Tom of Finlandin töistä julkaistiin Liken kustantama kokoelma Sarja kuvia.
Vuonna 2016 Helsingin Taidehalli järjesti näyttelyn "The Pleasure of Play", joka on tähän mennessä laajin Tom of Finlandin tuotantoa esitellyt näyttely. Näyttelyssä oli esillä sekä klassisia piirroksia miehistä nahkatakeissaan että harvemmin esillä olleita teoksia, kuten herkkiä akvarelleja. Esillä oli myös taiteilijan kokoamia kuvakollaaseja, jotka näyttävät miten hän tutki aikansa kuvastoa soveltaakseen sitä omissa töissään. Lähes 200 teoksen kokonaisuus sisälsi töitä 1930-luvulta vuoteen 1991. New Yorkin Artists Spacen kokoamaa näyttelyä oli täydennetty taiteilijan henkilöhistoriaa valottavilla teoksilla ja dokumenteilla, kuten varhaisilla maisemamaalauksilla sekä perhealbumeista lainatuilla valokuvilla.
Vuoden 2017 tammikuussa sai Turun kaupunginteatterissa kantaesityksensä musikaali Tom of Finland, joka keskittyy Laaksosen taiteeseen ja unelmiin. Tuomas Parkkisen kirjoittaman musikaalin ohjasi Reija Wäre, ja musiikin sävelsivät Jussi Vahvaselkä ja Jori Sjöroos.
Tammikuun 27. päivänä 2017 Göteborgin elokuvajuhlien avajaisissa sai maailmanensi-iltansa elämäkertaelokuva Tom of Finland, jonka ohjasi Dome Karukoski. Suomessa elokuva tuli teatterilevitykseen 24. helmikuuta 2017. Laaksosta näyttelee Pekka Strang, Veliä Lauri Tilkanen ja sisar Kaijaa Jessica Grabowsky. Elokuvan tuottivat Helsinki-Filmi, Anagram Väst Fridthjof Film Neutrinos Productions ja Film Väst.
Perintö > Postimerkit

Suomen Posti julkaisi syyskuussa 2014 Tom of Finland -pienoisarkin, jossa on kolme 1. luokan postimerkkiä. Postimerkkien julkaisu herätti kohua Suomessa ja huomiota myös ulkomailla. Muun muassa Time, The Guardian, BBC ja The Washington Post kirjoittivat merkeistä. Postimerkit on mainittu Suomen Postin historian suosituimmaksi, ja niiden kerrotaan saaneen enemmän kansainvälistä huomiota kuin mikään muu postimerkki maailmassa aikaisemmin. Merkkejä tilattiin ennalta 178 maahan.
Yleisradion ulkomaankirjeenvaihtajalleen Venäjälle lähettämät Tom of Finland -merkein varustetut kirjeet päätyivät näyttelyihin Tampereen Postimuseoon sekä Lontoon Victoria and Albert Museumiin. Venäjän valtapuoluetta Yhtenäistä Venäjää edustavan Pietarin kaupunginvaltuutetun Vitali Milonovin mukaan merkit ovat Venäjän homopropagandalain vastaisia.
Seta myönsi Postille postimerkkijulkaisusta Asiallisen tiedon omena -kunniamaininnan.
Perintö > Finlayson-mallisto

Tekstiilialan yritys Finlayson julkaisi vuonna 2014 Tom of Finland -teemaisen malliston. 21 maahan myytävä mallisto on mennyt parhaiten kaupaksi Suomessa, Ruotsissa ja Yhdysvalloissa.
Perintö > Muita tuotteistuksia

Tom of Finland -tuotemerkillä avattiin 2016 nettikasino TOM’s Casino, jota operoi maltalainen peliyhtiö Lunas Entertainment. Yhteistyön tarkoituksena on tukea Tom of Finland -säätiötä rahallisesti, jotta säätiö voi huolehtia taidekokoelmastaan. Tom of Finland -tuotteet sisältävät myös seksivälinemalliston, joka kantaa nimeä Tom Of Finland Pleasure Tools. Merkin erotiikkavälineiden valikoimaan kuuluu muun muassa liukuvoiteita, kaulapantoja, kivespainoja ja dildoja.
Yksityiselämä

Laaksosen elämänkumppani oli tanssija Veli ”Nipa” Mäkinen, jonka kanssa hän vietti 28 vuotta elämästään. Mäkinen kuoli kurkunpään syöpään heinäkuussa 1981.
Laaksonen ei koskaan paljastanut seksuaalista suuntaustaan sukulaisilleen, lukuun ottamatta siskoaan Kaijaa. Suku ei tiennyt mitään myöskään Laaksosen henkilöllisyydestä Tom of Finlandina ennen taiteilijan kuolemaa. Elämänkumppaninsa Nipan Laaksonen oli esitellyt kämppäkaverinaan.
Laaksonen oli piirtämisen ohella lahjakas muusikko. Hänen isänsä toimi kuoronjohtajana ja Laaksonen opiskeli 1940-luvulla musiikkia Sibelius-Akatemiassa. Laaksonen lauloi nuorena bassoa kuorossa ja toimi sodan jälkeen ravintolapianistina. Hänen sävellyksistään ainakin yksi, Aino Kallaksen runoon sävelletty ”Vihmalintu”, on levytetty vuonna 1949 esittäjänään sekakuoro Kulkuset Edvin Laaksosen johdolla.
Laaksonen kävi uransa vuoksi usein Yhdysvalloissa, mutta elämänkumppaninsa Nipan kuoltua hän alkoi viettää maassa yhä enemmän aikaa. Viimeisinä vuosinaan hän vietti talvet Etelä-Kaliforniassa. Sisarenpoika Tapani Vinkala kuvaa enoaan seuralliseksi, huumorintajuiseksi ja lapsirakkaaksi mieheksi, joka osallistui mielellään lasten leikkeihin. Laaksonen tunnettiin myös tyylistään tarkkana pukeutujana, ja hänen mielestään vaatteet tekivät miehen.
Kirjallisuutta

Arell, Berndt & Mustola, Kati: Tom of Finland: Ennennäkemätöntä.  (Näyttely Kluuvin galleriassa 21.6.–27.8.2006. Julkaisijat: Helsingin kaupungin taidemuseo & MSC Finland – Tom’s Club ry)  Helsinki:  Like, 2006.  ISBN 952-471-843-X
Hooven, F. Valentine, III: Tom of Finland: Elämäkerta.  ((The Life and Times of Tom of Finland, 1993.) Käsikirjoituksesta suomentanut Eeva-Liisa Jaakkola)  Helsinki:  Otava, 1992.  ISBN 951-1-12000-X
Hooven, F. Valentine, III: Tom of Finland: Marginaalista maineeseen.  ((Tom of Finland: Life and Work of a Gay Hero, 2012.) Suomentanut Juha Ahokas. Esipuhe Durk Dehner)  Helsinki:  Like, 2017.  ISBN 978-952-01-1530-2
Kalha, Harri: Tom of Finland: Taidetta seksin vuoksi.  Helsinki:  Suomalaisen kirjallisuuden seura, 2012.  ISBN 952-222-371-9
Lucie-Smith, Edward ym.: Tom of Finlad XXL.  Los Angeles:  Taschen, 2009.  (englanniksi)
Luoto, Susanna: Salaisuuksin suljettu : Kirjeiden Tom of Finland. Helsinki : Like, 2017. ISBN 978-952-01-1606-4.
Tom of Finland: Sarja kuvia.  Helsinki:  Like, 2014.  ISBN 978-952-01-1114-4
Tom Of Finland – The Art Of Pleasure. Taschen GmbH, 2004. ISBN 3-8228-3462-9.
Aiheesta muualla

Wikimedia Commonsissa on kuvia tai muita tiedostoja aiheesta .
Elämäkerta ja taidetta. (englanniksi)
Daddy and the Muscle Academy Internet Movie Databasessa (englanniksi)
Tom of Finland Foundation. (englanniksi)
Tom of Finland. Ylen Elävä arkisto.
Tom of Finland hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Suomi (KANTO)  Yhdysvallat  Ruotsi  Tšekki  Australia  Alankomaat  Portugali 
Taiteenala:  Museum of Modern Art  RKD Artists  ULAN 
Henkilöt:  DDB  Kansallisbiografia  Yle  Uppslagsverket Finland  Biografiasampo 
Muut:  SNAC  IdRef 
Tom of Finlandin teos.
Laaksonen pianon ääressä. Taustalla Veli Mäkinen ja sisar Kaija.
Drupal

| Drupal |
| --- | --- |


Kehittäjä:  Dries Buytaert
Kehityshistoria
Vakaa versio:  11.1.1 (6. tammikuuta 2025) ja 10.4.1 (6. tammikuuta 2025)
Tiedot
Ohjelmistotyyppi:  www-sisällönhallintajärjestelmä
Alusta:  Alustariippumaton
Lisenssi:  GNU GPL versio 2
Aiheesta muualla
Drupal
Drupal on WWW-pohjainen ohjelmistokehys, CMF-järjestelmä, sisällönhallintajärjestelmä ja blogijärjestelmä. Ohjelmisto on kirjoitettu PHP-ohjelmointikielellä ja toimii erilaisissa tietokantaympäristöissä, kuten MySQL:ssä.
Drupalin perusosa on nimeltään "Drupal core", joka sisältää ohjelmiston perusominaisuudet, tavallisten sivujen ja blogien luomiseen tarvittavat osat. Drupalia voidaan laajentaa hyvin modulaarisesti; Drupaliin on saatavana yli 22 000 (heinäkuu 2013) "contrib modules" eli yhteisön toteuttamaa -lisäosaa. Näitä laajennoksia on esimerkiksi monisivustoratkaisuja, WWW-kauppapaikkoja, kuvagallerioita, työnhallintaa, projektinhallintaa ja postituslistojen hallintaa varten. Lisäosilla voidaan myös parantaa Drupalin admin käyttöliittymää tai coren toiminnallisuuksia kuten metatietojen hallinta, kenttämääritykset jne.
Drupalin kehitystä varten on olemassa myös hyvin dokumentoitu API josta kehittäjä saa täekrän tiedon räätälöityjen moduulien kehitystä varten.
Historia

Alun perin Drupalin loi Dries Buytaert foorumijärjestelmäksi. Nimi "Drupal" tulee hollannin kielen sanasta "druppel" eli pisara. Alun pitäen Buytaertin foorumi sijaitsi WWW-palvelimella drop.org ("drop" on suomeksi "pisara"), jonka nimi taas tuli vahingossa väärin kirjoitetusta hollannin sanasta "dorp" eli kylä - Buytaert päätti, että Drop kuulostaa paremmalta.
Drupalista on kehittynyt myös toinen ohjelma, CivicSpace, joka sai alkunsa nimellä DeanSpace Howard Deanin vuoden 2004 Yhdysvaltain presidentinvaalien kampanjan käyttöä varten.
Drupalia käytetään paljon paitsi julkisissa WWW-sivustoissa, myös intraneteissä.
Toimintaperiaate

Toisin kuin monet muut sisällönhallintajärjestelmät, Drupalia ei ole rakennettu tietyn sisällönhallintaidean ympärille, vaan sisäisesti Drupal käsittelee kaikkea tietoa "solmuina" (engl. node) joilla on tiettyjä attribuutteja, kuten otsikko ja sisältö. Yhtenä Drupalin vahvana piirteenä on se, että kaikki sisältökohdetta koskevat tiedonmuruset – myös ne, jotka eivät näy varsinaisen kohteen sivulla normaalisti – voidaan kirjata yhteen paikkaan, ja kaikki mahdolliset hakemistosivut voidaan luoda täysin automaattisesti.
Sivuston ylläpitäjä voi määritellä uusia sisältötyyppejä (esimerkiksi verkkokaupassa "tuotesivu" ja blogissa "blogiartikkeli") joilla voi olla erityisiä attribuutteja (esimerkiksi tuotesivulla "hinta" ja "valmistaja"). Näille sisältötyypeille voidaan määritellä erikseen miten ne näytetään eri tilanteissa, kuten normaalina verkkosivuna, tulostettavassa muodossa tai hakutulossivulla. Suositut modulit kuten views ja ds (Display Suite) laajentavat näitä mahdollisuuksia entisestään. Display Suite helpottaa eri ulkoasujen luonnissa, ja Views mahdollistaa uusien tietokantapohjaisten näkymien luonnin: solmujen hakemisen tietokannasta eri hakuehdoin (SQL-tuntemusta ei tarvita) ja niiden tietokenttien esittämisen eri tavalla, kuten listoina tai taulukoina. Näkymät voivat pohjautua myös käyttäjän antamiin tietoihin, esimerkiksi hakutermeihin. Moduli panels mahdollistaa sivujen rakentamisen osissa niin, että sisältölohkot voidaan hakea eri solmuista tai näkymistä; useimmiten tämä on hyödyllistä saapumissivuilla, kuten sivuston etusivulla, joissa usein pitää näyttää erilaista tietoa eri lähteistä.
Tietoja voidaan organisoida eri tavoin. Drupalissa on sisäänrakennettuna valikko-ominaisuuksia. Lisäksi sivut voidaan luokitella käyttäjän määrittelemien taksonomioiden mukaan: esimerkiksi verkkokaupassa voidaan luoda uudet taksonomiat "tuotetyyppi" ja "valmistaja", ja näihin taksonomioihin luetellaan mahdolliset eri tyypit ja valmistajat joko listana tai hierarkkisemmin. Tuotesivu-tietotyyppiin voidaan lisätä uusiksi kentiksi vastaavat taksonomiaviitteet. Kun tieto on tuotesivuilla, käyttäjä voi tämän jälkeen selata taksonomiahierarkiaa, eli esimerkiksi selata verkkokaupan tuotevalikoimaa tuotteiden tyyppien mukaan. Näitäkin ulkoasuja voi muokata esimerkiksi Viewsin avulla.
Drupalin etuja

Drupalin etuja ovat muun muassa
Lisenssimaksuttomuus
Avoin lähdekoodi
Skaalautuvuus / modulaarisuus
Kehittyvät ominaisuudet
Hakukonenäkyvyys
Tietoturva
Suuria Drupalia käyttäviä sivustoja

The Economist
The New Republic
Yle (useilla alisivustoilla)
France 24
Suomi24 Keskustelu
Ruutu
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Drupal Association – Drupal-säätiö (englanniksi)
Traditio (oikeustiede)

Traditio tarkoittaa sopimukseen perustuvaa hallinnan siirtoa. Sen tärkein merkitys liittyy irtaimiston vaihdantakollisioon eli varallisuusoikeuksien vaihdannan oikeudellisiin ristiriitoihin. Traditiossa on kaksi osatekijää: luovuttajan valta esineeseen lakkaa ja luovutuksensaajan valta esineeseen alkaa. Tässä yhteydessä valtasuhde esineeseen ei edellytä sen hallussapitoa, sillä hallinnan siirto voidaan toteuttaa esineen sijaintia muuttamatta.
Esineen sijainti ei muutu silloin, kun se on jo ennestään luovutuksensaajan hallinnassa. Tällöin on kyseessä niin sanottu lyhyen käden luovutus (lat. traditio brevi manu). Tilannetta, jossa esine on kolmannen hallussa, kutsutaan ilmoituksenvaraiseksi hallinnan siirroksi (traditio longa manu). Sen sijaan constitutum possessorium -tyyppinen hallinnan luovutus ei toteuta traditiota, sillä silloin luovuttaja hallitsee esinettä luovutuksensaajan lukuun.
Traditioon liittyviä käsitteitä ovat julkivarmistus ja sivullissuoja.
Toriparkki (Turku)

Toriparkin työmaa heinäkuussa 2020.
Toriparkki on Turun kauppatorin alla sijaitseva pysäköintilaitos, joka avautui joulukuussa 2020. Pysäköintihallissa on paikkoja 620 autolle ja 20 sähköauton latauspistettä. Torialue ja paviljongit valmistuivat kesällä ja syksyllä 2022.
Pysäköintiluolan suunnittelu aloitettiin jo 1990-luvulla, mutta rakentamaan päästiin vasta lokakuussa 2018. Pysäköintiluolan rakennutti T-Park Oy, jolle siirrettiin aiemman rakennuttajan Turun Toriparkki Oy:n koko osakekanta miljoonan euron hinnalla syksyllä 2017.
Pysäköintiluolan rakentamista on vastustettu ankarasti, ja päätöksenteon pitkittymisen on kutsuttu leimaavaan turkulaista päätöksentekokulttuuria.
Pysäköintihalli

Kaksikerroksisessa pysäköintihallissa on paikkoja 620 autolle ja 20 sähköauton latauspistettä. Vuonna 2016 hyväksytyn suunnitelman mukaan kolmekymmentä pysäköintipaikkaa varataan torikauppiaille. Maanalaiset tilat vuokrataan pysäköintihallin toteuttajalle vähintään 50 vuodeksi. Pysäköintihalliin on tulossa kuusi yhdyskäytävää maan pinnalla sijaitseviin kauppakortteleihin.
Vuonna 2018 Työ- ja elinkeinoministeriö päätti myöntää 1,3 miljoonan euron investointiavustuksen aurinkoenergiaa varaavan akun rakentamiseksi torin alle. Savimaan on tarkoitus toimia akkuna, johon torikivetyksen keräämä aurinkolämpö varastoidaan.
Pysäköintihalli > Rakennustyöt

Toriparkin rakentamisessa 50-metrisen savipatjan sisään oli erityisiä haasteita. Aiemmin vastaavia maanalaisia pysäköintihalleja ei ollut Suomessa kaivettu saveen. Kaivannon tukimuurit tehtiin kaksinkertaisina teräsponteista, joita työmaalla tarvittiin yhteensä noin 1 200 tonnia. Ulomman ja sisemmän tukimuurin välillä on teräsponteista tehtyjä kohtisuoria siipiseiniä. Pysäköintiluolan betonirakenteet valettiin paikan päällä, sillä maaperä ei olisi kestänyt tarpeeksi järeää elementtinosturia. Kaikki rakenteet paalutettiin peruskallioon asti, ja keskimäärin 30 metrin mittaisia paaluja tarvittiin yhteensä noin 40 kilometriä.
Huhtikuussa 2019 Eerikinkadun pinnan huomattiin vajonneen jopa 20 senttimetriä, jolloin kaivutyöt jouduttiin keskeyttämään ja paalutuksen aloittamista siirtämään. Toukokuun alussa puolestaan maan painumista havaittiin Kauppiaskadun puolella ja rakennustyöt keskeytettiin taas.
Lisäksi ortodoksisen kirkon pohja pitää vahvistaa paalutuksella. Vuokrasopimuksen mukaan paalutuksen toteuttaminen ja kustantaminen on rakennuttajan vastuulla.
Pysäköintihalli > Vaikutus kaupunkikuvaan

Turun kaupungin mukaan toriparkin toteuttaminen mahdollistaa kävelykeskustan ulottamisen jokirantaan. Yliopistonkatu muutetaan kävelykaduksi sekä Eerikinkatu ja Aurakatu joukkoliikennekaduiksi. Kaduilta poistuisi noin 180 pysäköintipaikkaa.
Kannanottoja

Turun entisen kaupunginjohtajan Armas Lahoniityn mukaan toriparkista on muodostunut ”elämää suurempi kysymys”, jossa osapuolet ovat valinneet linjansa eikä niistä jousteta. Turun yliopiston eduskuntatutkimuksen keskuksen johtaja Markku Jokisipilä on pitänyt toriparkkiasiaa ”omantunnon kysymyksenä”, jossa perinteisillä puoluelinjoilla ei ole merkitystä. Kuntapolitiikkaa tutkineen Jenni Airaksisen mukaan ”Turussa on usein vaikeuksia saada päätöksiä aikaan”. Hänen mukaansa toriparkkipäätöksen venyminen usealla vuosikymmennelle kertoo siitä, että puolueiden ja valtuutettujen keskusteluyhteys on heikko. Hän sanoo, että asiassa ei ole enää kyse toriparkista, ”vaan asia on politisoitunut ja siinä haetaan valta-asemia”. Asian pitkittyminen onkin leimannut kuvaa Turun poliittisesta päätöksentekokulttuurista.
Kun valtuusto päätti hyväksyä vuokrasopimuksen Turun Toriparkki Oy:n kanssa toukokuussa 2016, Turun Sanomien toimittaja Jari Heino kommentoi toriparkin edenneen näinkin pitkälle ”poliittisen tuurin ja aika sattumanvaraisten päätösten varassa”. Monelle valtuutetulle toriparkin vastustaminen on ollut syy lähteä mukaan politiikkaan.
Yle Turun Taloustutkimuksella vuonna 2013 teettämässä kyselyssä 57 prosenttia turkulaisista vastusti toriparkin rakentamista ja 20 prosenttia kannatti. Kannattajien määrä oli pysynyt samana edellisistä tutkimuksista, mutta vastustajien määrä oli kasvanut. Pysäköintilaitoksesta on myös toivottu monta kertaa kansanäänestyksen järjestämistä. Meidän Turku ry on vastustanut Toriparkkia perustamisestaan 1993 lähtien.
Elävä keskusta ilman toriparkkia -liike on kyseenalaistanut hanketta ajavien perustelut, joiden mukaan keskusta kuihtuisi ilman toriparkkia. He ovat ehdottaneet Louhi-pysäköintiluolan laajentamista ratkaisuna. Pysäköintiluola Louhen omistaa P-Turkuparkki Oy, jossa myös Turun kaupunki on osakkaana. P-Turkuparkki Oy:n hallituksen puheenjohtajan Aarne Markkula on kommentoinut, että heidän mielestään Louhen laajentaminen olisi mahdollista, mutta nykykäytöllä ei laajennukseen vielä ole tarvetta.
Aiheesta muualla

Turkulainen Toriparkki ja salaisen mysteerin arvoitus (Arkistoitu – Internet Archive). Longplay
Turun toriparkin mainoskyltti Turun kauppatorilla keväällä 2016.
Turun toriparkin työmaa joulukuussa 2018.
Townend-rengas

Pratt & Whitney R-985 -tähtimoottori ja sen Townend-rengas.
Puolalainen PZL Ł.2 varustettuna Townend renkaalla
Townend-rengas on lentokoneen tähtimoottorin "ympärillä" oleva muotoilupelti. NACA-rengas on vastaava Yhdysvaltain liittovaltion vuonna 1927 kehittämä lentokoneen osa. Townend-rengas vähentää ilmanvastusta ja voi auttaa (tai hankaloittaa) sylintereiden jäähdytystä. Se tuli käyttöön 1920-luvulla ja oli laajassa käytössä kunnes suuremmilla nopeuksilla tehokkaampi NACA-rengas syrjäytti sen 1930-luvulla.
Townend-renkaan kehitti tohtori englantilainen Hubert Townend, joka toimi National Physical Laboratoryssa vuonna 1929. Patentteja tuki Boulton & Paul Ltd-lentokonetehdas.. Yhdysvalloissa rengas kulki nimellä drag ring ("vastusrengas"), koska se vähensi moottorin ilmanvastusta.
Townend-rengasta käyttivät mm. Douglas O-38, Vickers Wellesley, Westland Wallace ja the Gloster Gauntlet.
Aiheesta muualla

The Spotters Glossary (Arkistoitu – Internet Archive)
Luettelo HLBTI-järjestöistä

Tämä on luettelo HLBTI-järjestöistä ympäri maailmaa.
Kansainväliset

International Lesbian, Gay, Bisexual, Trans and Intersex Association (ILGA)
International Gay and Lesbian Human Rights Commission (IGLHRC)
International Lesbian, Gay, Bisexual, Transgender, Queer & Intersex Youth and Student Organisation (IGLYO)
International Lesbian, Gay, Bisexual, Transgender & Intersex Law Association (ILGLaw)
Global Respect In Education (GRIN)
Gay, Lesbian and Straight Education Network (GLSEN)
Gay and Lesbian International Sport Association (GLISA)
Afrikka > Uganda

Sexual Minorities Uganda (SMUG)
Aasia > Bangladesh

Boys of Bangladesh
Aasia > Hongkong

HORIZONS
Aasia > Taiwan

Gender/Sexuality Rights Association Taiwan (GSRAT)
Taiwan Tongzhi Hotline Association (TTHA)
Aasia > India

Trikone
Udaan Trust
Aasia > Israel ja palestiinalaisalueet

Israeli Gay, Lesbian, Bisexual and Transgender Association
Jerusalem Open House
Israel Gay Youth
Tehila
Aasia > Libanon

Helem
Meem
Aasia > Malesia

Seksualiti Merdeka
Aasia > Nepal

Blue Diamond Society
Aasia > Singapore

People Like Us (PLU)
Australia ja Oseania > Australia

Australian Lesbian and Gay Archives (ALGA)
Australian Marriage Equality (AME)
Coalition of Activist Lesbians Australia (COAL)
Community Action Against Homophobia (CAAH)
Victorian Gay and Lesbian Rights Lobby (VGLRL)
Zoe Belle Gender Centre (ZBGC)
Eurooppa

ILGA-Europe
Transgender Europe (TGeu)
Eurooppa > Albania

Aleanca
ProLGBT
Pink Embassy
Eurooppa > Valko-Venäjä

LGBT Human Rights Project "GayBelarus"
Eurooppa > Bulgaria

BGO Gemini
LGBT Deystvie
Eurooppa > Tanska

LGBT Danmark
Eurooppa > Viro

Geikristlaste Kogu
Eurooppa > Suomi

Seta
Dreamwear Club
Etelä-Savo Pride
Helsinki Pride -yhteisö
HOT
Jyväskylän Seta
Kainuun Seta
Kansallinen sateenkaariryhmä
Kymenlaakson Seta
Lahden Seta
Meri-Lapin Seta
Mummolaakso
Opiskelijavinokkaat - OVI
Oulun Seta
Oulu Pride
Pirkanmaan Seta
Pohjois-Karjalan Seta Hobiles
Pohjois-Savon Seta
Polyamoria - Monisuhteisuusyhdistys
Regnbågsankan
Regnbågsfyren
Rovaniemen Seta
Saimaan Seta
Satakunnan Seta
Sateenkaariperheet
Sateenkaariyhdistys Malkus
Translasten ja -nuorten perheet
Turun seudun Seta
Vaasan Seta
ARCUS – Ekumeeninen sateenkaariryhmä
Homoglobiini
Martat ja Martit
MSC Finland – Tom's Club
Pinkkiruusu
Sateenkaariyhteisöt
Suomen Karhut Fin-Bears
Trans ry
Trasek
Turku Pride
Queer Aalto
Yhteys-liike
Eurooppa > Ranska

Arcadie
AGLA France
GayLib
Homosexualités et Socialisme
Inter-LGBT
SOS Homophobie
Eurooppa > Saksa

LSVD
Eurooppa > Islanti

Samtökin '78
Eurooppa > Irlanti

Campaign for Homosexual Law Reform
Gay and Lesbian Equality Network
Gay Doctors Ireland
National Lesbian and Gay Federation
Union of Students in Ireland
Eurooppa > Italia

Arcigay
Eurooppa > Alankomaat

COC Nederland
Eurooppa > Norja

Landsforeningen for lesbisk og homofil frigjøring (LLH)
Eurooppa > Puola

Campaign Against Homophobia (KPH)
Eurooppa > Romania

Accept
Be An Angel
Eurooppa > Venäjä

Gayrussia.ru
Russian LGBT network
Eurooppa > Skotlanti

Equality Network
LGBT Network
LGBT Youth Scotland
Outright Scotland
Eurooppa > Serbia

Gay Lesbian Info Centre
Eurooppa > Espanja

Federación Estatal de Lesbianas, Gays, Transexuales y Bisexuales
Eurooppa > Ruotsi

Riksförbundet för homosexuellas, bisexuellas och transpersoners rättigheter (RFSL)
Eurooppa > Turkki

Lambdaistanbul
KAOS GL
Lesbian and Gay Inter-University Organization
Eurooppa > Yhdistynyt kuningaskunta

Campaign for Homosexual Equality
LGBT+ Liberal Democrats
Gay and Lesbian Youth Northern Ireland (GLYNI)
Galha LGBT Humanists
Homosexual Law Reform Society
The Lesbian and Gay Foundation in Manchester (LGF)
OutRage!
Queer Youth Network (QYN)
Stonewall
Pohjois-Amerikka > Bahamas

Rainbow Alliance of The Bahamas
Pohjois-Amerikka > Kanada

Egale Canada
Community One Foundation
Pohjois-Amerikka > Jamaika

J-FLAG